Thomas Paulsamy

Thomas Paulsamy (Poolampatti, Salem barrutia, Tamil Nadu, 1951ko abuztuaren 2a) indiar elizgizon katolikoa da, 2016tik aurrera Dindigulgo apezpikua dena.

 Bizitza 
Thomas Paulsamy 1951eko abuztuaren 2an jaio zen Poolampattyn, Tamil Nadu estatuan. Bere jaioterriko eskola batean ikasi ondoren, filosofia eta teologia ikastera joan zen Tiruchirappalliko San Paulo apaizgaitegira. 1977ko maiatzaren 25ean apaiztu zen, Tiruchirapalliko elizbarrutian inkardinatuta geratuz. 1992tik 1993ra New Yorkeko Maryknoll Teologia Eskolan ikasi zuen.

Apaiz gisa, honako kargu hauek bete zituen: Melapudurreko Santa Maria katedraleko parrokoa (1977tik 1979ra), Palaiyakoilgo Zazpi Doloreen elizako apaiz laguntzailea (1979tik 1980ra), Kosavapattyko San Luis elizako parrokoa (1980tik 1985era), Kailasapuramgo San Jose Langilearen elizako parrokoa (1985etik 1986ra), Foraneko San Jose elizako parrokoa eta bikarioa (1986tik 1992ra), Malayadipattiko San Frantzisko Xabierkoaren elizako parrokoa (1993tik 1995era), Palakaraiko Berrerosle Santuaren basilikako parrokoa (1995etik 2001era), Melapudurreko Santa Maria katedraleko parrokoa (2002tik 2004ra), Nanjurreko Doloreetako Ama Birijinaren elizako parrokoa (2004tik 2005era), Fathimanagarreko Fátimako Ama Birjinaren elizako parrokoa (2005etik 2007ra), Tiruchirapalliko elizbarrutiko bikario jenerala (2007tik 2015era) eta Kallukuzhy‎ko San Antonio elizako parrokoa (2015etik 2016ra).

2016ko apirilaren 11n, Frantzisko aita santuak Dindigulgo apezpiku izendatu zuen, eta 2016ko maiatzaren 22an, Salvatore Pennacchiok apezpiku ordenatu zuen Dindigulgo Santa Maria eskolan.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Frantzisko aita santuak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak